**Ministru kabineta noteikumu projekta "Grozījumi Ministru kabineta 2016. gada 9. februāra noteikumos Nr. 91 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" īstenošanas noteikumi" projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2016. gada 9. februāra noteikumos Nr. 91 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" īstenošanas noteikumi" (turpmāk – noteikumu projekts) paredz precizēt un papildināt 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" (turpmāk – 9.2.2.2. pasākums) īstenošanas nosacījumus, tostarp, sabiedrībā balstītu sociālo pakalpojumu finansēšanas mehānisma izmēģinājumprojekta (turpmāk – SBS pakalpojumu finansēšanas mehānisma izmēģinājumprojekts) īstenošanas nosacījumus pilngadīgām personām ar garīga rakstura traucējumiem, kurām Veselības un darbspēju ekspertīzes ārstu valsts komisija (turpmāk – komisija) ir noteikusi smagu vai ļoti smagu (I vai II invaliditātes grupa) invaliditāti (turpmāk – personas ar GRT). Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2019. gada II. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 9.2.2.2. pasākuma mērķis ir pilnveidot sociālo pakalpojumu sistēmu, izstrādājot un aprobējot sabiedrībā balstītu sociālo pakalpojumu (turpmāk – SBS pakalpojumi) finansēšanas mehānismus. 9.2.2.2. pasākuma projektā Nr. 9.2.2.2/16/I/001 "Sociālo pakalpojumu atbalsta sistēmas pilnveide" (turpmāk – 9.2.2.2. pasākuma projekts) ir izstrādāta SBS pakalpojumu bērniem ar funkcionāliem traucējumiem finansēšanas mehānisma individuālā budžeta pieejas (turpmāk – IB modelis) neaprobētā versija un uzsākts IB modeļa izmēģinājumprojekts bērniem ar funkcionāliem traucējumiem, kuriem komisija ir noteikusi invaliditāti (turpmāk – bērni ar FT). Savukārt darbs pie finansēšanas mehānisma SBS pakalpojumu nodrošināšanai personām ar GRT (turpmāk – finansēšanas mehānisms) neaprobētās versijas izstrādes tiks pabeigts 2019. gada II ceturksnī un izmēģinājumprojekts tiks uzsākts 2019. gada augustā.Šobrīd MK noteikumos Nr. 91[[1]](#footnote-1) ir precīzi noteikti IB izmēģinājumprojekta bērniem ar FT nosacījumi. Pēc analoģijas nepieciešams precizēt arī SBS pakalpojumu finansēšanas mehānisma izmēģinājumprojekta personām GRT īstenošanas nosacījumus. Līdz ar to noteikumu projekts paredz **precizēt un papildināt SBS pakalpojumu finansēšanas mehānisma izmēģinājumprojekta personām ar GRT īstenošanas nosacījumus:**1. nosakot pašvaldības kā izmēģinājumprojekta personām ar GRT sadarbības partnerus (attiecīgi tiek precizēts MK noteikumu Nr. 91 13. punkts), jo Sociālo pakalpojumu un sociālās palīdzības likuma (turpmāk – SPSPL) 9. pants nosaka, ka pašvaldības pienākums ir nodrošināt personai iespēju saņemt tās vajadzībām atbilstošus sociālos pakalpojumus, tādēļ pašvaldības izveidotās institūcijas (piemēram, sociālais dienests) ir vistuvāk mērķa grupas personām un arī vislabāk pārzina viņu situāciju. Līdzīga pieeja tiek īstenota gan IB modeļa izmēģinājumprojektā bērniem ar FT, gan arī 9.2.2.1. pasākumā "Deinstitucionalizācija" (turpmāk – 9.2.2.1 pasākums), kur SBS pakalpojumus nodrošina pašvaldības kā finansējuma saņēmēja (plānošanas reģionu) sadarbības partneri. Pašvaldību iesaiste SBS pakalpojumu finansēšanas mehānisma izmēģinājumprojektā nodrošina arī sinerģiju ar 9.2.1.1. pasākuma "Profesionāla sociālā darba attīstība pašvaldībās" aktivitātēm, proti, pašvaldību sociālo dienestu darbinieku iegūtās zināšanas un prasmes piemērojot darbā ar personām ar GRT;
2. nosakot pašvaldību – sadarbības partneru pienākumus SBS pakalpojumu finansēšanas mehānisma izmēģinājumprojektā. Ņemot vērā, ka abos izmēģinājumprojektos pašvaldības plānotas kā sadarbības partneri, arī veicamie sadarbības partneru pienākumi abos izmēģinājumprojektos būs identiski (izrietoši no SPSPL).

Attiecībā uz SBS pakalpojumu piešķiršanu un nodrošināšanu, kas ir viens no sadarbības partneru pienākumiem, paredzēts, ka tāpat kā IB modeļa izmēģinājumprojektā bērniem ar FT, arī personas ar GRT iesniegumā varēs norādīt vēlamo SBS pakalpojuma sniedzēju, tādējādi tiks sekmēta savstarpēja uzticēšanās un paļāvība starp mērķa grupas personu un pakalpojuma sniedzēju, kas savukārt nodrošinās pilnvērtīgāku SBS pakalpojumu sniegšanu un motivēs personas ar GRT iesaistīties izmēģinājumprojektā, tādējādi uzlabojot personas ar GRT veselības stāvokli (attiecīgi tiek precizēts MK noteikumu Nr. 91 14.1.1. un 14.1.3. apakšpunkts un 26. punkts);1. nosakot SBS pakalpojumu finansēšanas mehānisma izmēģinājumprojekta ietvaros attiecināmās izmaksas. Ņemot vērā abu izmēģinājumprojektu organizatorisko līdzību (SBS pakalpojumu nodrošināšanu caur sadarbības partneriem), izmēģinājumprojekta personām ar GRT izmaksu veidi, piemēram, kompensācijas izmaksas sadarbības partneriem, sabiedrībā balstīto sociālo pakalpojumu izmaksas, būs identiskas IB modeļa izmēģinājumprojektam bērniem ar FT (attiecīgi tiek precizēts MK noteikumu Nr. 91 17.1.2., 17.2.1.1 un 17.2.4. apakšpunkts). Atšķirībā no IB modeļa izmēģinājumprojekta bērniem ar FT, SBS pakalpojumu finansēšanas mehānisma izmēģinājumprojekta īstenošanā tiek paredzēts, ka īstenošanas personāls tiek piesaistīts darbam ar 10 personām ar GRT (1 slodze) un situācijā, ja personāls tiek piesaistīts darbam ar mazāk nekā 10 personām ar GRT, tad atlīdzības izmaksas tiek aprēķinātas proporcionāli piesaistāmo personu ar GRT skaitam, ievērojot, ka attiecināma ir ne mazāk kā 30 procentu noslodze. Bērnu ar FT gadījumā īstenošanas personāla maksimālā noslodze ir 20 bērni ar FT, jo lielu atbalstu sniedz bērnu likumiskie pārstāvji vai audžuģimene, savukārt darbā ar personām ar GRT ir nepieciešama lielāka speciālistu iesaiste un individuālāka pieeja. Personu ar GRT individuālo vajadzību novērtēšanā un nepieciešamo SBS pakalpojumu noteikšanā tiks izmantotas uz personu vērstās domāšanas un plānošanas metodes. Minētās metodes ir iekļautas arī metodiskajā materiālā sociālajam darbam ar pilngadīgām personām ar GRT, kuru LM īstenotā projekta Nr. 9.2.1.1/15/I/001 "Profesionāla sociāla darba attīstība pašvaldībās" ietvaros izstrādā personu apvienība, kuru veido biedrība "Latvijas Kustība par neatkarīgu dzīvi" un biedrība "Resursu centrs cilvēkiem ar garīgiem traucējumiem "ZELDA"" (turpmāk – ZELDA). Konsultējoties ar ZELDA par nepieciešamajiem personāla resursiem personu ar GRT izvērtēšanai, individuālā sociālās aprūpes vai sociālās rehabilitācijas plāna (turpmāk – atbalsta plāns) izstrādei un pārraudzībai, izmantojot minētās metodes, ZELDA norāda, ka viens darbinieks ar attiecīgajām zināšanām optimāli varētu strādāt ar 10 personām ar GRT;
2. nosakot Sociālo pakalpojumu attīstības padomes pienākumu apstiprināt SBS pakalpojumu finansēšanas mehānisma izmēģinājumprojekta īstenošanas vietas un sadarbības partnerus (attiecīgi tiek precizēts MK noteikumu 23.4. apakšpunkts);
3. precizējot finansējuma saņēmēja pienākumus SBS pakalpojumu finansēšanas mehānisma izmēģinājumprojekta īstenošanā attiecībā uz sadarbības partneru piesaisti, kas līdzšinēji netika plānota (t.sk., pārskatu pārbaudi un izdevumu kompensēšanu), iesaistāmo personu ar GRT skaitu katrā Latvijas plānošanas reģionā, sadarbības iestādes informēšanu par SBS finansēšanas mehānisma izmēģinājumprojekta dalībniekiem (t.i., personām ar GRT), lai sadarbības iestāde pārbaudītu vai minētās personas nesaņem atbalstu 9.2.2.1. pasākuma ietvaros (sadarbības iestāde pārbaudi veiks reizi kalendārajā gadā, saņemot MK 2015. gada 10. februāra noteikumu Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014. – 2020.gada plānošanas periodā" 53.1 punktā noteikto pārskatu par projekta dalībniekiem- personām ar GRT) un tipveida līguma publicēšanu. Kopumā finansējuma saņēmēja pienākumi SBS pakalpojumu finansēšanas mehānisma izmēģinājumprojekta īstenošanā noteikti līdzīgi kā IB modeļa izmēģinājumprojektā bērniem ar FT, izņemot to, ka netiek paredzēts noteikt sadarbības partneru izvēles nosacījumus, jo šajā izmēģinājumprojektā paredzēta cita pieeja pašvaldību izvēlei, proti, plānots, ka finansējuma saņēmējs piesaistīs vismaz 2 pašvaldības katrā plānošanas reģionā, vadoties pēc personu ar GRT skaita konkrētajā pašvaldībā. Pašvaldību atlase tiks veikta, lai nodrošinātu teritoriālo pārklājumu, t.i., ka katrā pašvaldībā izmēģinājumprojektā tiks iesaistītas vismaz 10 personas ar GRT, nodrošinot vismaz 20 personu ar GRT piesaisti katrā plānošanas reģionā. Gadījumā, ja piesaistītā pašvaldība nevarēs nodrošināt 10 personu ar GRT dalību izmēģinājumprojektā, plānošanas reģiona ietvaros tiks piesaistītas papildus pašvaldības, tādējādi kopumā nodrošinot minēto personu ar GRT skaitu katrā plānošanas reģionā. Šāda pieeja nodrošinās SBS pakalpojumu finansēšanas mehānisma izmēģinājumprojekta saturu, mērķi un rezultātu, proti, tiks aprobēts SBS pakalpojumu finansēšanas mehānisms un izmēģinājumprojektā tiks iesaistītas 100 personas ar GRT jeb 20 personas ar GRT katrā Latvijas plānošanas reģionā atbilstoši plānotajam. Pašvaldību atlases kritērijus izstrādās projekta vadības un īstenošanas personāls, un, kā jau minēts iepriekš, izmēģinājumprojekta īstenošanas vietas tiks apstiprinātas Sociālo pakalpojumu attīstības padomē.

Attiecībā uz personu ar GRT skaita jeb tvēruma precizēšanu, jāatzīmē, ka izmaiņas ierosinātas, ņemot vērā faktu, ka laika periodā no 2014. gada līdz 2018. gada septembrim (ieskaitot) no valsts ilgstošas aprūpes institūcijām uz dzīvi sabiedrībā (t.sk., uz grupu dzīvokļiem/grupu mājām) ir pārgājušas kopumā 214 personas ar GRT, savukārt pašvaldību sociālo dienestu redzeslokā ir tikai 90 personas ar GRT, kuras atbilst MK noteikumos Nr. 91 noteiktajai mērķa grupai. Kā viens no iemesliem minētajai situācijai ir fakts, ka personas ar GRT mēdz mainīt dzīves vietu, nevienu par to neinformējot, līdz ar to ne vienmēr ir zināma šo personu pastāvīgā dzīves vieta. Pašvaldību sociālo dienestu pārstāvju un citu sociālo pakalpojumu sniedzēju sniegtā informācija liecina, ka personas ar GRT ne vienmēr ir motivētas saņemt SBS pakalpojumus. Līdzšinējā pieredze 9.2.2.2. pasākuma projekta IB modeļa izmēģinājumprojekta bērniem ar FT īstenošanā, liecina, ka dalībai izmēģinājumprojektā pieteicās aptuveni 30% no visām uzrunātajām mērķa grupas personām (bērnu ar FT likumiskie pārstāvji vai audžuģimene), t.i., SBS pakalpojumu finansēšanas mehānisma aprobācijas izmēģinājumprojekta gadījumā, tās būtu aptuveni 30 personas ar GRT. Līdz ar to noteikumu projekts paredz samazināt izmēģinājumprojektā iesaistāmo personu skaitu uz 100 personām ar GRT, kā arī paplašināt mērķa grupas tvērumu, nosakot, ka izmēģinājumprojektā var iesaistīt arī personas ar GRT, kuras potenciāli var nonākt valsts ilgstošas aprūpes institūcijās, pieņemot, ka ikvienai personai ar GRT, kurai ir noteikta smaga vai ļoti smaga invaliditāte pastāv šāds risks (attiecīgi tiek precizēts MK noteikumu Nr. 91 15.1., 24.2., 25.1., 25.5., 29.4. un 29.9. apakšpunkts). 1. nosakot, ka SBS pakalpojumu finansēšanas mehānisma izmēģinājumprojekta ietvaros SBS pakalpojumus nodrošina ne ilgāk kā 12 mēnešus, kas ir optimāls periods konkrētā SBS pakalpojuma finansēšanas mehānisma efektivitātes un piemērotības izvērtēšanai. Ņemot vērā personu ar GRT specifiku (t.i., mainīgs psihoemocionālais stāvoklis, nenoteiktība lēmumu pieņemšanā, vēlmju formulēšanā un realizēšanā u.c.), sagatavošanās (t.i., personu ar GRT apzināšana, motivēšana un piesaiste, atlase, līgumu slēgšana par dalību izmēģinājumprojektā, izvērtēšana, SBS pakalpojumu sniedzēju apzināšana un piesaiste, atbalsta plānu izstrāde) un noslēguma (t.i., atskaišu sagatavošana, izmēģinājumprojekta rezultātu apkopošana) posmam ir jāparedz aptuveni 4 mēneši, t.i., laika periods, kas neietver SBS pakalpojuma nodrošināšanu (attiecīgi tiek precizēts MK noteikumu Nr. 91 25.1. apakšpunkts).

Noteikumu projekts paredz identiskas izmaiņas arī **IB modeļa izmēģinājumprojekta bērniem ar FT īstenošanas termiņā,** proti, nosakot, ka arī IB modeļa izmēģinājumprojekta bērniem arFT ietvaros SBS pakalpojumus nodrošina ne ilgāk kā 12 mēnešus, jo līdzīgi kā personu ar GRT gadījumā, ir jāparedz papildu laiks bērnu ar FT un viņu likumisko pārstāvju vai audžuģimenes atlases posmam dalībai izmēģinājumprojektā un noslēguma posmam, t.i., atskaišu sagatavošanai un izmēģinājumprojekta rezultātu apkopošanai (attiecīgi tiek precizēts MK noteikumu Nr. 91 25.2. apakšpunkts).Noteikumu projekts ļaus pilnvērtīgāk aprobēt 9.2.2.2 pasākuma ietvaros izstrādātos SBS pakalpojumu finansēšanas mehānismus, tādējādi sekmējot pasākuma kopējā mērķa sasniegšanu.Papildus minētājam, noteikumu projekts paredz veikt arī tehnisku precizējumu MK noteikumu Nr. 91 17.2.2. apakšpunktā, nosakot, ka finansējuma saņēmēja projekta vadības un īstenošanas personāla iekšzemes komandējumu un darba (dienesta) braucienu izmaksām tiek piemērota vadošās iestādes apstiprinātā vienas vienības izmaksu standarta likme atbilstoši vadošās iestādes metodikai "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" īstenošanai"[[2]](#footnote-2). |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. pilngadīgas personas ar GRT, kurām komisija ir noteikusi smagu vai ļoti smagu (I vai II invaliditātes grupa) invaliditāti;
2. bērni ar FT, kuriem komisija ir noteikusi invaliditāti, un viņu likumiskie pārstāvji vai audžuģimene.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekti nemaina tiesības un pienākumus, kā arī veicamās darbības.Pēc noteikumu projekta spēkā stāšanās 9.2.2.2. pasākuma finansējuma saņēmējs – Labklājības ministrija sagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 91 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot no 2019. gada 28. februāra līdz 2019. gada 15. martam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2019. gada 15. martam) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Labklājības ministre Ramona Petraviča

Sāre, 67021652

Egita.Sare@lm.gov.lv

1. Ministru kabineta 2016. gada 9. februāra noteikumi Nr. 91 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" īstenošanas noteikumi". [↑](#footnote-ref-1)
2. <https://www.esfondi.lv/upload/iekszemes_komandejumu_metodika.pdf> [↑](#footnote-ref-2)